אקס פקטור ישראל

The X Factor (אקס פקטור) ישראל, או אקס פקטור לאירוויזיון החל מעונתה הרביעית, היא תוכנית מציאות מוזיקלית ישראלית העוסקת בחיפוש אחר הכישרון הבא בעולם המוזיקה של ישראל ומופקת על ידי "אבוט המאירי". התוכנית בישראל מבוססת על הפורמט של התוכנית "The X Factor", שנוצרה על ידי סיימון קאוול והחלה את שידוריה בספטמבר 2004 בבריטניה. פירוש שם התוכנית הוא אותו גורם עלום (X) אשר יוצר כוכב מוזיקלי. התוכנית נחשבת לאחת מתוכניות המציאות המובילות בטלוויזיה בישראל, וזכתה בפרס האקדמיה הישראלית לטלוויזיה 2013. שופטי התוכנית בעונות 1–3 הם: רמי פורטיס (בעונה הראשונה והשנייה), משה פרץ, עברי לידר, שירי מימון וסאבלימינל (בעונה השלישית). בניגוד לפורמט התוכנית בשאר העולם, בישראל כל צוות השיפוט מורכב מזמרים ולא מאנשי התעשייה המוזיקלית בישראל. האודישנים לעונה הראשונה החלו ב-5 במרץ 2013. במאי 2013, נבחרה הדוגמנית בר רפאלי להנחות את התוכנית. באוגוסט 2013, נבחרה מור סילבר להיות כתבת הדיגיטל של התוכנית. בנוסף נבחר עידו דנקנר לכתב השטח של התוכנית "מבזק ה-X". באוקטובר 2013, פורסם כי הזמר חן אהרוני ינחה את "מבזק ה-X" בזכיינית "רשת", ערוץ 2. התוכנית מלווה את האקס פקטור ומביאה למסך את כל הרגעים הגדולים מאחורי הקלעים וברחבי הרשת. התוכנית עלתה לשידור בישראל ב-26 באוקטובר 2013, ובו פרק הבכורה של העונה זכה לכ-40% אחוזי רייטינג, התוכנית שודרה בערוץ 2 אצל זכיינית השידור רשת בעונה הראשונה זכתה רוז פוסטאנס מנבחרת הבוגרים של שירי מימון, למקום השני הגיעה עדן בן זקן מנבחרת הבנות של רמי פורטיס. העונה השנייה עלתה לשידור ב-13 ביוני 2015, ובגמר שנערך ב-5 בספטמבר 2015 זכתה המתמודדת דניאל יפה מקטגוריית הבוגרים של רמי פורטיס. העונה השלישית עלתה לשידור ב-18 באוקטובר 2017, תחילה בערוץ 2 ולאחר מכן ברשת 13 החדש, שעלה ב-1 בנובמבר. בעונה זו הצטרף לפאנל השופטים הראפר סאבלימינל, במקומו של רמי פורטיס שעזב. בגמר שנערך ב-30 בינואר 2018 זכתה המתמודדת עדן אלנה מקטגוריית הצעירים של עברי לידר. ב-23 בדצמבר 2020 פורסם כי סיימון קאוול, יוצר הפורמט אקס פקטור, יצטרף לצוות השופטים בעונה הרביעית של אקס פקטור ישראל. ב-30 במאי 2021, פורסם כי קאוול ביטל את השתתפותו בתוכנית. שופטי העונה הרביעית היו אביב גפן, נטע ברזילי, רן דנקר, מירי מסיקה ומרגלית צנעני ואת העונה הנחתה לירון ויצמן. ב-6 באפריל, תאגיד השידור הישראלי הכריז כי רשת 13 והתוכנית אקס פקטור ניצחו במכרז לבחירת הנציג לתחרות האירוויזיון. אודישנים של המפיקים (לא נכנסים לשידור וקובעים מי יעבור לאודישן אצל השופטים) אודישן אצל השופטים מול קהל מחנה אימונים אתגר הכיסאות (עונה 3) בתי השופטים הופעות חיות אודישנים פתוחים נערכים לכולם כמה חודשים לפני עליית התוכנית. רק מי שעבר שלושה אודישנים בפני המפיקים יכול לעבור ולהופיע באודישן הבא מול השופטים ומול קהל גדול של 10,000 אנשים בהיכל נוקיה. התוכניות הראשונות בכל עונה כוללות את פרקי האודישנים עם השופטים בהם מופיעים המשתתפים הטובים ביותר, הגרועים ביותר והמוזרים ביותר. רק כאשר שלושה שופטים ומעלה מצביעים לו עובר המתמודד לשלב הבא, שלב מחנה האימונים. עונות 1–2: 80 מתמודדים העפילו לשלב מחנה האימונים ורק רבע מתוכם יעלו לשלב הבא. לאחר פינוי ראשון חצי מהם הולכים הביתה. לאחר מכן הם שרים בקבוצות, ולאחר מחנה האימונים נותרים המתמודדים, 20 במספר ואשר יחולקו לארבע קטגוריות: קטגוריית הבנים, קטגוריית הבנות, קטגוריית הלהקות וקטגוריית הבוגרים. עונה 3: בעונה השלישית 80 מתמודדים העפילו למחנה האימונים, כאשר הוא מתחיל משלב הקבוצות, ללא שלב הסולו. לאחר מיפוי של חצי מהמתמודדים, כל 40 המתמודדים שנשארו יחולקו לארבע קטגוריות: קטגוריית הבנים, קטגוריית הבנות, קטגוריית הלהקות, ובפעם הראשונה לקטגוריית הצעירים. 40 המתמודדים אשר עברו את מחנה האימונים מתחלקים לקטגוריות 10 בכל קבוצה. שם יגלו מי יהיה השופט שלהם. בשלב הכיסאות יעלו כל הקטגוריות לשיר, כל אחת בתורה, כשעל הבמה 5 כיסאות. כל מתמודד מהקטגוריה שנבחרה ישיר בתורו, והשופט שלו יחליט האם לתת לו כיסא, או שלהדיח אותו ישר אחרי הביצוע שלו. גם אם המתמודד קיבל כיסא, המקום שלו בשלב הבא לא מובטח, כי השופט שלו יכול לתת את הכיסא שלו למתמודד אחר. רק כאשר כל הקטגוריה תסיים לשיר, 5 המתמודדים שיושבים על הכיסאות יעפילו לשלב בתי השופטים, ואילו 5 המתמודדים שלא קיבלו כיסא, יודחו. עונות 1–2: 20 המתמודדים אשר עברו את מחנה האימונים מתחלקים לקטגוריות 5 בכל קבוצה. בבתי השופטים מגלים בפנים מי השופט שיהיה מדריכם האישי ע"פ הקטגוריות שנקבעות באקראיות לכל שופט על ידי ההפקה. לבסוף לאחר ביצוע שני שירים, נבחרים 3 מתמודדים מכל קטגוריה שיעלו לשלב ההופעות החיות. עונה 3: 20 המתמודדים אשר עברו את שלב הכיסאות מתחלקים לקטגוריות 5 בכל קבוצה. המתמודדים יבצעו שיר אל מול השופט שלהם, ולאחר הביצועים של כל המתמודדים, נבחרים 3 מתמודדים מכל קטגוריה שיעלו לשלב ההופעות החיות. המתמודדים הסופיים לוקחים חלק בהופעות המשודרות בשידור חי. השלבים הסופיים מכילים הופעות חיות של המתמודדים מול השופטים ומול קהל. הקהל מצביע למתמודד האהוב עליו בזמן אמת, ולאחר מכן מודיעים על תוצאות הצבעת הקהל. במופעים משולבים לרוב רקדני רקע או קטעי סולו בהם המתמודד מופיע רק עם פסנתר או גיטרה. שני המתמודדים שקיבלו את מספר ההצבעות הנמוך ביותר, מתמודדים ראש בראש בשיר הצלה שלבסוף אחד מהם הולך הביתה. העונה הראשונה יצאה לדרך בישראל ב-26 באוקטובר 2013 וניגמרה ב-15 בינואר 2014. השופטים הם: רמי פורטיס, שירי מימון, משה פרץ ועברי לידר. הזוכה בעונה היא רוז פוסטאנס, מתמודדת פיליפינית. נבחרת העונה שהגיעה לשלב הופעות החיות מקרא צבעים   קיבל הכי הרבה קולות בגמר וזכה   היו ב-2 או 3 האחרונים והועמדו להצבעת השופטים   קיבל הכי פחות קולות מהקהל, והודח אוטומטית מהתחרות, ללא הצבעת השופטים   המתמודד הודח ולא ממשיך בתחרות התרחשויות בולטות בעונה הראשונה בתום שלב מחנה האימונים הודחו מספר בנים, אך כמה רגעים לאחר שהודחו נקראו חלקם לשוב לבמה. המתמודדים הם: עידן טמלר, אדיר טוב, נדב קרני, גוסטבו קיניונס ויוהאן בוכניק. השופטים החליטו לא לוותר על המתמודדים ולהעבירם בכל זאת לשלב בתי השופטים כלהקה שהפכה בהמשך ל"להקת פיוז'ן". השיר "תביני", שכתב, הלחין ושר אורי שכיב הן בשלב האודישנים והן במהלך התחרות, יצא בשבוע הגמר כסינגל לרדיו. העונה השנייה יצאה לדרך ב-13 ביוני 2015 וניגמרה ב-5 בספטמבר 2015. גם את העונה הזו הנחתה בר רפאלי והשופטים הם רמי פורטיס, שירי מימון, משה פרץ ועברי לידר. הזוכה בעונה היא דניאל יפה, מנבחרת הבוגרים של רמי פורטיס, בעונה הזו היו באותה הקטגוריה גם מתמודדים צעירים. נבחרת העונה השנייה שהגיעה לשלב ההופעות החיות מקרא צבעים   קיבל הכי הרבה קולות בגמר וזכה   היו ב-2 או 3 האחרונים והועמדו להצבעת השופטים   קיבל הכי פחות קולות מהקהל, והודח אוטומטית מהתחרות, ללא הצבעת השופטים   המתמודד הודח ולא ממשיך בתחרות התרחשויות בולטות במהלך העונה השנייה בעונה הזאת הייתה מתמודדת בקטגוריית הבוגרים שלא חשפה את זהותה, ונקראה "אנונימית". במהלך השידור החי הראשון היא נחשפה: שלומית ג'רסי. בסוף הפרק, הודחה שלומית על ידי השופטים. בתום שלב מחנה האימונים הודחו עידו ונה (מקטגוריית הבנים) ועטרה אבו (מקטגוריית הבנות), והפכו את שניהם ללהקה חדשה העונה לשם "עידו ועטרה" שהגיעו למקום הרביעי בגמר. לקראת שלב ההופעות החיות חזר לשידורים החיים הזמר דודו איבגי מקבוצת הבנים, לאחר התערבות של הפקת התוכנית. בסוף הלייב הרביעי דודו הודח על ידי השופטים. בתוכנית הגמר, הצביעו למעלה מ-3 מיליון הצבעות, והיא זכתה לרייטינג של 30.3%. ב-18 באוקטובר 2017 התחיל שידורה של העונה השלישית. בעונה זו הצטרף לצוות השופטים הראפר סאבלימינל, שמחליף את רמי פורטיס שעזב את התוכנית בתום שתי עונות. הזמרת עדן בן זקן (שזכתה במקום השני בעונתה הראשונה של התוכנית) החליפה למספר פרקים את שירי מימון שיצאה לחופשת לידה. בנוסף, התוכנית עברה להיות משודרת ברשת 13, בעקבות פיצול ערוץ 2 ב-1 בנובמבר. הזוכה בעונה היא עדן אלנה מנבחרת הצעירים של עברי לידר (שהחליפה את קטגוריית הבוגרים, שלא הייתה בעונה זו). הפרס לזוכה הוא סינגל בינלאומי. הופעות המתמודדים בשלב הכיסאות נבחרת העונה השלישית שהגיעה לשלב הופעות החיות מקרא צבעים   קיבל הכי הרבה קולות בגמר וזכה   היו ב-2 או 3 האחרונים והועמדו להצבעת השופטים   קיבל הכי פחות קולות מהקהל, והודח אוטומטית מהתחרות, ללא הצבעת השופטים   המתמודד הודח ולא ממשיך בתחרות אוריאן חזרה לתחרות בהחלטה משותפת של השופטים, לפני התוכנית הראשונה בלייב ערך מורחב – ישראל באירוויזיון 2022#אקס פקטור לאירוויזיון ב-28 ביוני 2018, פורסם שהשופטת שירי מימון עזבה את תפקידה כמנטורית ב"אקס פקטור" ולא תמשיך לעונה הרביעית. מימון עברה לשפוט בתוכנית המתחרה של קשת 12, "הכוכב הבא לאירוויזיון". באותה שנה פורסם שעברי לידר ישפוט בעונה החדשה של "The Voice ישראל" (גם היא של רשת), לא ממשיך לעונה הרביעית. כמו כן, משה פרץ עזב גם הוא את התוכנית וחזר לשפוט בתוכנית "בית ספר למוסיקה". בנוסף פורסם על ידי "אקס פקטור ישראל" כי סיימון קאוול ישפוט בעונה הרביעית של התכנית יחד עם נטע ברזילי, מרגלית צנעני, אביב גפן, רן דנקר ומירי מסיקה. ב-6 באפריל 2021 הכריז התאגיד שנציג ישראל באירוויזיון 2022 ייבחר באמצעות התוכנית "אקס פקטור ישראל". מאוחר יותר פורסם שגם השיר לאירוויזיון יבחר בשלב הגמר של התחרות. את העונה מנחה לירון ויצמן. ב-30 במאי ביטל סיימון קאוול את השתתפותו בתוכנית. שידור התכנית החל ב-30 באוקטובר 2021. נבחרת העונה הרביעית שהגיעה לשלב הופעות החיות מקרא צבעים   קיבל הכי הרבה קולות בגמר וזכה   המתמודד הגיע לגמר   היו מועמדים להדחה האחרונים והועמדו להצבעת השופטים   הפסיד בשלב כיסא ההדחה והודח אוטומטית מהתחרות   פרש מהתחרות   המתמודד הודח ולא ממשיך בתחרות עד לסגירת הנבחרות, עדי ולירון התחרו יחד כצמד. המדרוג נכתב על פי נתוני צפייה ראשוניים, כולל צפייה נדחית עד 2:00 בלילה. במגזר היהודי באוכלוסייה הכללית אקס פקטור בריטניה כוכב נולד הכוכב הבא אמריקן איידול The Voice ישראל אתר האינטרנט הרשמי של אקס פקטור ישראל אתר האינטרנט הרשמי של אקס פקטור ישראל אקס פקטור ישראל, ברשת החברתית פייסבוק אקס פקטור ישראל, ברשת החברתית אקס (טוויטר) אקס פקטור ישראל, ברשת החברתית אינסטגרם "אקס פקטור ישראל", במסד הנתונים הקולנועיים IMDb (באנגלית) "אקס פקטור ישראל", במיזם "אישים" לתיעוד היצירה הישראלית מידע וכתבות: ליאורה גולדנברג-שטרן, ההפתעה שמצפה לשירי מימון באקס פקטור, באתר דה פוסט, 25 ביוני 2013 (הקישור אינו פעיל, 24.12.2021) נועה הרשקוביץ‏, כל הפרטים על "אקס פקטור", באתר וואלה, 13 באוקטובר 2013 יוני בינרט, מתמודדי "אקס פקטור" חושפים את הסודות מאחורי הקלעים, באתר Xnet‏, 8 בינואר 2014 עמית שאטו, להקת פיוז'ן מדברים על וואן דיירקשן, באתר פרוגי, 13 בינואר 2014 ביקורות: אריאנה מלמד, "אקס פקטור": הנה בא הצונאמי, באתר ynet, 27 באוקטובר 2013 רחלי רוטנר‏, "אקס פקטור" יותר מוצלחת מ"הכוכב הבא" - ושתיהן מיותרות, באתר וואלה, 27 באוקטובר 2013 מרינה קיגל, "אקס פקטור" ישראל: גלאם, דמעות ובר רפאלי, באתר nrg‏, 27 באוקטובר 2013 מירי סער, איך אומרים "אקס פקטור" בעברית?, באתר nrg‏, 15 בינואר 2014 אביעד קדרון‏, חגיגה בסנוקרת: "אקס פקטור" דוהרת באותו הנתיב אבל עד מתי?, באתר וואלה, 14 ביוני 2015 עידו ישעיהו‏, רד מעל מסך הטלוויזיה שלי: "אקס פקטור" סוגרת עונה מקרטעת בפרק גמר יאה, באתר וואלה, 6 בספטמבר 2015 אפרת מלטר, "אקס פקטור" עונה 3: מכונה משומנת היטב, באתר nrg‏, 19 באוקטובר 2017 איימן סיכסק‏, החלומות השבורים של "אקס פקטור" מרתקים לא פחות מהכישרונות, באתר וואלה, 19 באוקטובר 2017 בן בירון‏, "אקס פקטור" הוכיחה בגמר שחסר לה את ה"אקס פקטור", באתר וואלה, 31 בינואר 2018 דוד ורטהיים‏, רייטינג סופ"ש: השקת שיא ל"אקס פקטור" - 40%, באתר וואלה, 27 באוקטובר 2013 סיימון קאוול יהיה שופט בעונה החדשה של "אקס פקטור ישראל", באתר וואלה, 23 בדצמבר 2020 רן בוקר, סופית: סיימון קאוול לא יגיע לישראל, באתר ynet, 30 במאי 2021 ציוץ של רן בוקר, באתר Twitter ליהי עטר בכר‏, שירי מימון עוזבת את האקס פקטור לטובת המתחרים, באתר וואלה, 28 ביוני 2018 סיימון קאוול הכריע: זו הזמרת שתצטרף לשופטים שיבחרו את נציג האירוויזיון, באתר אייס, 21 באפריל 2021 רן בוקר, רן דנקר ישפוט ב"אקס פקטור ישראל", באתר ynet, 25 במאי 2021 שני נחשוני, "אקס פקטור" תבחר את נציג ישראל לאירוויזיון 2022, באתר כאן – תאגיד השידור הישראלי, 6 באפריל 2021 רן בוקר, השיר הישראלי לאירוויזיון ייבחר בגמר "אקס פקטור", באתר ynet, 17 באוגוסט 2021 אחרי רן דנקר ומירי מסיקה - לירון ויצמן מצטרפת כמנחת "אקס פקטור", באתר וואלה, 25 במאי 2021